روسییانین تورکییهدهکی سفیری آندرئی کارلووو اؤلدورهن چئویک پولیس آلایینین ظابطی مؤولود مرد آلتینداشلا باغلی یئنی معلوماتلار اورتایا چیخیب.
آخار. آز خبر وئریر کی، قاتیل حادثه باش وئرهن گون ایشه گئتمهییب.
آلتینداش هوجومون باش وئردیی معاصر صنعتلر مرکزینه بیتیشیک بیر هتلده اوتاق سیفاریش ائدیب. اونون سوء-قصد پلانینی هتل اوتاغیندا حاظیرلادیغی تخمین ائدیلیر.
آلتینداش آخشام ساعتلاریندا قالدیغی اوتاقدا هوجوما حاظیرلاشیب. اؤنجه اوزونو تاراش ائدیب، کوستیومونو گئیینیب و چاغداش صنعتلر مرکزینه گئدیب.
آنکارادا چئویک پلیس آلایینین ظابطی اولان آلتینداش وسیقهسینی گؤسترهرک ایچری داخیل اولوب. سفیر چیخیش ائدن زامان اونون آرخاسیندا بیر مدت گؤزلهییب و سونرا آتش آچاراق اؤز چیرکین پلانینی گئرچکلشدیریب.
azb_Arab azb_Arab azb_Arab azb_Arab azb_Arab